वस्तु एवं सेवा कर प्रणाली (जीएसटी) में एक चौथाई कारोबारी शून्य देनदारी (निल) रिटर्न दाखिल कर रहे हैं। ऐसे में जीएसटीएन रिटर्न का बोझ कम करने के लिए ऐसे कारोबारियों को एसएमएस के माध्यम से रिटर्न भरने की सुविधा देने के पक्ष में है। शून्य रिटर्न ऐसे जीएसटी पंजीकृत कारोबारी दाखिल करते हैं, जो कर छूट वाले उत्पादों का कारोबार करते हैं या फिर जिनका कारोबार 20 लाख रुपये से नीचे चला जाता है। इसी तरह कारोबारी से ग्राहक (बी2सी) मामले में बिक्री करने वालों की भी बड़ी संख्या है। इन्हें भी मोबाइल ऐप्लीकेशन के माध्यम से आसान रिटर्न की सुविधा मिलनी चाहिए। जीएसटीएन के एक वरिष्ठï अधिकारी ने बताया कि जीएसटी में पंजीकृत कुल कारोबारियों में 27 फीसदी शून्य रिटर्न दाखिल कर रहे हैं। ऐसे में जीएसटीएन पोर्टल पर रिटर्न के बोझ को कम करने के लिए कुछ लोग ऐसे रिटर्न दिखाने वालों को एसएमएस के द्वारा रिटर्न की सहूलियत का सुझाव दे रहे हैं।